ROMÂNIA

JUDEŢUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 53/2022**

**privind actualizarea Statutului Asociaţiei de Dezvoltare Intercomunitară a Comunelor Sătmărene ACSA**

Consiliul local al comunei Orașu Nou, județul Satu Mare, întrunit în ședință extraordinară convocată de îndată, în data de 13.09.2022;

Având în vedere:

- Referatul de aprobare nr. 4495/12.09.2022 al primarului comunei Orașu Nou la prezentul proiect de hotărâre;

- Raportul de specialitate nr. 4496/12.09.2022 al secretarului general al comunei, la prezentul proiect de hotărâre;

- Avizul Comisiei de specialitate din cadrul Consiliului Local al comunei Orașu Nou;

Luând în considerare Legea nr.276/2020 pentru modificarea și completarea [Ordonanței Guvernului nr. 26/2000](http://legislatie.just.ro/Public/DetaliiDocumentAfis/231450) cu privire la asociații și fundații;

În temeiul Legii nr.672/2002 pentru auditul public intern, modificat prin OG 29/29.08.2022 şi HG nr.1183/2012 pentru aprobarea Normelor privind sistemul de cooperare pentru asigurarea funcţiei de audit public intern;

Avănd in vedere modificarea asociaților, prin retragerea din cadul asociației a UAT Curtuișeni și UAT Sălacea,

În temeiul prevederilor art. 5 lit.i), art.89 alin.(1), alin.(2) și alin.(3), art.90, art.91, art.92 alin.(1) și alin.(2) lit.c), art.129 alin.(1), alin.(2) lit.e) coroborate cu cele ale alin.(9) lit.c), art.132, art.136 și art.139 alin.(1) și alin.(3) lit.f) din OUG nr.57/2019 privind Codul administrativ, cu modificările și completările ulterioare;

**H O T Ă R Ă Ş T E**

**Art.1.** Se aprobă actualizarea Statutului Asociaţiei de Dezvoltare Intercomunitară a Comunelor Sătmărene ACSA, conform anexei, parte integrantă din prezenta hotărâre.

**Art.2.** Actualizarea Statutului Asociaţiei de Dezvoltare Intercomunitară a Comunelor Sătmărene ACSA intră în vigoare la data înscrierilor definitive a acestora în Registrul asociațiilor și fundațiilor aflat la grefa Judecătoriei Satu Mare.

**Art.3.** În sensul aplicării prevederilor articolelor precedente, se împuternicește primarul comunei Orașu Nou, reprezentantul acesteia de drept în cadrul Adunării Generale, să voteze în favoarea actualizării Statutului Asociaţiei de Dezvoltare Intercomunitară a Comunelor Sătmărene ACSA.

**Art.4.** Cu ducerea la îndeplinire a prezentei hotărâri se încredinţează primarul comunei Orașu Nou.

**Art.5**. Prezenta hotarare se comunică prin grija secretarului general al comunei cu:

-Institutia Prefectului Satu Mare;

-Primarul comunei Orașu Nou;

-Asociaţia de Dezvoltare Intercomunitară a Comunelor Sătmărene ACSA.

Orașu Nou la 13.09.2022

Președinte de ședință, Contrasemnează,

Gheorghe NISTOR Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 8*

*nr. total al consilierilor absenți: 5*

*nr. total al consilierilor care participă la dezbateri și la vot: 8*

*voturi pentru: 8*

*voturi împotrivă: 0*

*abțineri: 0*